
L'estructura de la Península de Formentor està composta per un sistema imbricat 
d'encavalcaments, amb un sentit principal de transport vers el NO. L'evolució estructural 
ve marcada per una estructuració prèvia al Miocè inferior ja que es documenten unes falles 
extensives premiocenes rejugades com encavalcaments durant la compressió SE-NO 
que té lloc al Miocè. 

GEOLOGICAL STRUCTURE OF THE FORMENTOR PENINSULA (MAJORCA). The 
geological structure of the Formentor Peninsula consists ofan imbricate thrust system, with 
a main direction of transport towards the NW. The structural evolution is conditioned by a 
preMiocene structuration as documented here by the preMiocene extensional faults, which 
were inverted as thrust faults during Miocene SE-NW compression. 

el qual segueix les estructures de les 


Introducció 


L'objectiu d'aquest treball és 
descriure en detall l'estructura geològica 
de la península de Formentor, la qual està 
situada al extrem septentrional de la Serra 
de Tramuntana de Mallorca (Fig. 1). 

L'illa de Mallorca constitueix una de 
les parts emergides del promontori balear, 


cadenes Bètiques. Diferents serralades i 
conques són presents a Mallorca. 
L'estructura global de l'illa consisteix en 
un conjunt de horts i semigrabens 
desenvolupats durant un periode 


` d'extensió tectònica el qual ha estat actiu 


des del Miocè superior. L'estructura de les 
serres de Mallorca és bàsicament 
compressional ja que estan formades per 

Fig. 1. Situació geogràfica de la península de Formentor. 
Geographical location of the Formentor peninsula. 

un sistema imbricat d'encavalcaments i 
plecs. L'edat dels encavalcaments ve do- 
nada pels materials sinorogènics que 
abarquen des del Oligocè superior fins al 
Miocè mig (Langià). 

La Serra de Tramuntana està 
aliniada de SO a NE i té una llargària 
d'uns 90 km i una amplada de 15 km. Pel 
fet de tenir una estructura geològica i una 
sèrie mesozoica semblant se la considera 
la prolongació de les zones Subbètica 
externa i Prebètica interna -Sistema Bètic- 
(Suess, 1888-1909, Chauve et al., 1978). 

Les diferències estratigràfiques de 
les sèries mesozoiques dins de la Serra 
de Tramuntana va portar a Fallot (1922), 
definir tres grans mantells de corriment 
limitats per encavalcaments amb una 
traça de direcció general SO-NE, 
paral.lela a l'aliniació muntanyosa. 
Aquesta divisió ha estat amb posterioritat 
lleugerament modificada (Alvaro i Del 
Olmo, 1984, Alvaro, 1987). 


Materials 


Els materials més antics que afloren 
a la península de Formentor pertanyen al 
Triàsic superior. Es tracta d'una 
alternància de dolomies i margues 
regionalment anomenades fàcies retiana. 

El Juràssic només està representat 
pel Lias i està format per calcàries i 
dolomies massives. A l'àrea estudiada no 
hi són representats materials que van des 
del Juràssic mig fins al Paleogen, ambdós 
inclosos. 

El Miocè és clarament discordant so- 
bre els anteriors materials esmentats i 
està format per dues unitats (Rodríguez- 
Perea, 1984). La unitat inferior, 
anomenada Formació Calcarenites de 
Sant Elm, consisteix amb calcarenites i 


conglomerats de fàcies continentals, 
litorals i de plataforma, amb una edat 
Aquitanià-Burdigalià inferior (Rodríguez- 
Perea, 1984). La unitat superior, 
anomenada Formació Turbidites de 
Banyalbufar, està formada per una 
alternància de, principalment, calcarenites 
i margues, i està datada com Burdigalià 
superior-Langià (Rodríguez-Perea, 1984). 


Estructura 


Tal com es mostra al mapa geològic 
(Fig.2) i al tall compensat (Fig.3), 
l'estructura de la península de Formentor 
consisteix bàsicament en un sistema 
imbricat d'encavalcaments al bloc inferior 
dels quals s'hi troba un sinclinal asimètric. 
El sistema imbricat presenta un sentit 
general de transport cap al NO. 

Descriurem a continuació els 
encavalcaments representats al mapa 
amb un ordre de SE a NO. 

L'encavalcament més oriental és el 
que està localitzat al SE del Puig Fumat 
(Fig.2). Presenta una traça NE-SO i, com 
es pot veure a la Fig.4, té una geometria 
lístrica ja que es passa d'un tram basal 
amb un angle d'inclinació aproximat de 
32°, a un angle de 61° al tram frontal. La 
làmina encavalcant presenta dues rampes 
laterals, les quals han estat interpretades 
com a tals a partir de les dades 
cartogràfiques, ja que no s'han trobat 
dades microestructurals que indiquin el 
moviment lateral. De fet podien ser 
interpretades com encavalcaments «fora 
de seqüència» però degut a la uniformitat 
en la traça de l'encavalcament general (la 
part frontal és quasi bé una línia recta, 
d'orientació NE-SO), s'han interpretats 
com rampes laterals. 

El següent encavalcament a 

Veure plànol adjunt 


Fig. 2.- Mapa geològic de la península de Formentor. A-A' i A'-A", sectors del tall geològic de la Fig.3. R, 
Triàsic superior (fàcies retiana): L, Liàsic: N1, Fm. Calcarenites de St. Elm -Aquitanià-Burdigalià inferior- 
; N2, Fm. Turbidites de Banayalbutar -Burdigalià superior-Langià- , Q, Quaternari. 

Geological map ofthe Formentor Peninsula. A-A'andA'"-A", sectors of the cross-section of Fig.3. R, Upper 
Triassic (Rhaetian facies); L, Liasic; N1, Fm. Calcarenites of St. Elm -A quitanian-Lower Burdigalian-; N2, 
Fm. Turbidites of Banyalbufar -Upper Burdigalian-Langhian-; Q, Quaternary. 


Cala Figuera 





NO -SE 








Fig. 3. Tall geològic A-A'-A" a través de la penínsulade Formentor, la situació geogràfica del qual es troba a la Fig.2. Tk, Triàsic superior (fàcies 
Keuper); R, Triàsic superior (fàcies retiana), L, Liàsic, N, Miocè inferior-mig, nm-nivell de la mar. 


Cross-section A-A'-A" through the Formentor peninsula, the situation of which is located in Figure 2. Th, Upper Triassic (Reuper facies), R, 
Upper Triassic (Raethian facies); L, Liassic: N, Lover-Middle Miocene; nm- sea level. 

Fig. 4. Estructura geològica de El Fumat i el Puig Garballó. Trama: Triàsic superior (Retià). Blanc: 
calcàries liàsiques. Puntejat: Miocè inferior-mig. La barra d'escala equival a, aproximadament, 200 metres. 
Geological structure of El Fumat and Puig Garballó. Dashed: Upper Triassic (Raethian). White: Liassic 
limestones. Stippled: Lovver-Middle Miocene. Scale bar is roughly 200 meters. 


descriure és el que la traça del qual passa 
per l'entrada del túnel de Formentor. Les 
dades microestructurals (Fig.5) indiquen 
un sentit de transport dels materials cap al 
NO: el clivatge cabussa cap al SE (130) 
amb un angle que oscil.la entre 26° i 47°, 
els plans de cissalla són subhoritzontals i 
ondulats i les estries que contenen indi- 
quen un sentit de desplaçament del bloc 
superior cap al NO. Pomar et al. (1983) 
noten un moviment dextre tardà en 
aquest encavalcament, així com el que 
passa per Cala Sant Vicenç. 

La tercera làmina encavalcant és 
molt prima i situa calcàries liàsiques, en 
posició vertical o capgirada, sobre 
margues i arenisques miocenes. 


El seguent encavalcament és el que 
passa pel mirador de Formentor on es pot 
observar com les dolomies i margues de 
fàcies Retiana es disposen per sobre de 
les calcàries massives liàsiques. La traça 
d'aquest encavalcament està orientada 
NE-SO, a l'igual que la majoria, i es pot 
seguir amb facilitat fins al Cap de 
Catalunya. 

La làmina encavalcant de la Penya 
del Migdia pràcticament només mostra en 
aflorament les calcàries del Lias, encara 
que en profunditat hi són presents les 
dolomies i margues Triàsiques. Aquest 
encavalcament ha estat afectat en 
posterioritat per falles normals, i per tant, 
la seva traça sofreix certes interrupcions 

Fig. 5. Detall del clivatge i plans de cissalla relacionats amb l'encavalcament a l'entrada del túnel de 


Formentor. 


Detail of the cleavage and the shear planes related with the Formentor tunnel thrust. 


quan s'observa a la cartografia. 
L'encavalcament de Cala Bóquer 
presenta unes característiques especials. 
Tal com es mostra a les Figs. 6 i 7, 
s'observa una relació anormal entre les 
dolomies triàsiques i les calcàries 
liàsiques just al costat del predi de 
Bóquer: les calcàries, d'aspecte massiu i 
subhoritzontals estan situades sobre les 
dolomies les quals presenten un angle de 
cabussament fort (702-80"). A més a més, 
a n'aquesta àrea els materials del Triàsic, 
del Liàsic i del Miocè estan plegats en 
sinclinal, clarament observable a Cala 
Bóquer (Fig.8). Aquest sinclinal presenta 
una traça parallela a la dels 
encavalcaments i el flanc oriental està 
capgirat i probablement aprimat. Per tant, 
consideram les dolomies fortament 


inclinades com incloses dins del flanc 
capgirat del sinclinal. El contacte tectònic 
entre aquestes dolomies i les calcàries de 
sobre té un caràcter clarament sustractiu 
ja que situa materials més joves sobre 
d'altres de més antics, i per tant ha de ser 
interpretat com una falla extensional 
premiocena, ja que els materials miocens 
no estan involucrats. Al llarg del pla de 
contacte, s'han observat dos conjunts de 
microestructures: un clivatge cabussant 
cap al O o SO associat a estries que in- 
diquen un sentit de moviment del bloc 
superior cap al ENE, és a dir, coherent 
amb una extensió, i un segon clivatge que 
cabussa cap al SE amb unes estries 
coherents amb els encavalcaments 
miocens. Per tant, el contacte tectònic 
descrit correspondria a una falla 

Fig. 6. Panoràmica de la relació anòmala entre el Triàsic superior (fàcies retiana) i les calcàries Liàsiques 
al predi de Bóquer. Trama: Triàsic superior. Blanc: Lias. Puntejat: Miocè inferior-mig. La barra d'escala 


equival a, aproximadament, 300 metres. 


View of the anomalous relationship in between the Upper Triassic (Raethian facies) and the Liassic 
limestones at the "predide Bóquer". Dashed: Upper Triassic. White: Lias. Stippled: Lovver-Middle Miocene. 


Scale bar is roughly 300 meters. 


extensional premiocena, rejugada 
posteriorment com un encavalcament 
durant la compressió miocena. 

L'encavalcament de Cala Sant 
Vicenç és el més occidental dels 
estudiats; presenta un sentit de moviment 
del bloc suprior cap al NE i un component 
direccional dextre tardà (Pomar et 
al. 1983). 


Discussió i conclusions 


A partir del tall compensat (Fig.3) es 
pot calcular que l'escurçament produit per 
la formació de plecs i encavalcaments és 
del 39%. 

El nivell de desenganxament dels 
encavalcaments es trobaria a uns 600 
metres de profunditat. Aquest nivell no es 
correspon amb l'encavalcament basal de 


tota la Serra de Tramuntana sinó que tan 
sols representa a la part superior de 
l'edifici orogènic. 

Un fet destacable a la zona és 
l'absència d'afloraments de guixos, argiles 
i material volcànic que pertanyen al 
Triàsic superior (fàcies Keuper) i que han 
estat descrits clàssicament com el nivell 
de desenganxament dels mantells. 

De l'anàlisi de les diferents 
estructures de l'àrea de Formentor pot 
concluir-se que l'evolució estructural ve 
marcada per una estructuració anterior al 
Miocè (falla extensiva de Cala Bóquer i 
caràcter discordant del Miocè). Durant tot 
el Miocè inferior té lloc una compressió 
NE-SO que dóna lloc a l'emplaçament 
dels encavalcaments i la inversió 
d'algunes falles extensives. 

Fig. 6. Panoràmica de l'estructura geològica del sector septentrional de la badia de Pollença. Trama: 


Triàsic superior. Blanc: Lias. Puntejat: Miocè inferior-mig. La barra d'escala equival a, aproximadament, 
400 metres. 


View of the geological structure of the northern part of Pollensa Bay. Dashed: Upper Triassic. White: Lias. 
Stippled: Lower-Middle Miocene. Scale bar is roughly 400 meters. 


Serra del Cavall Bernat 

Fig. 7. Sinclinal de turbidites miocenes a Cala Bóquer amb el flanc oriental invertit i aprimat. 
Miocene turbidites syncline at Cala Bóquer showing an inverted and thinned eastern limb. 

